На основу члана 99. став 12. и члана 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), члана 20. став 1. тачка 2) Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Службени гласник РС", бр. 61/2015, 88/2015, 46/2017, 30/2018 и 53/2021) и члана 37. став 1. тачка 6а. Статута Града Ниша (,,Службени лист Града Ниша“, бр. 88/2008, 143/2016 и 18/2019), Скупштина Града Ниша, на седници од \_\_\_\_\_\_\_ 2024. године, доноси

**Р Е Ш Е Њ Е**

 **I** **ПРЕНОСИ СЕ** право јавне својине Града Ниша у јавну својину Републике Србије, непосредном погодбом и без накнаде, у циљу располагања објектима и земљиштем, у власништву Републичког фонда за пензијско и инвалидско осигурање и Републике Србије, које користи Институт за превенцију, лечење и рехабилитацију реуматских и кардиоваскуларних болести „Нишка Бања“ Нишка Бања, и то:

 - **удео 2765/5760 од катастарске парцеле број 4397 КО Нишка Бања**, укупне површине 5760м2, на коме је у листу непокретности број 4117 КО Нишка Бања уписан Град Ниш са правом јавне својине.

 **II** Уговор о преносу права јавне својине Града Ниша у јавну својину Републике Србије на непокретности описаној у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелница Града Ниша, по претходно прибављеном правном мишљењу Правобранилаштва Града Ниша.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **доц. др Бобан Џунић**

 **О б р а з л о ж е њ е**

 Републичка дирекција за имовину Републике Србије обратила се Граду Нишу актом 04 број 464-492/2023 од 15.01.2024.године за доношење Одлуке о преносу права јавне својине Града Ниша у јавну својину Републике Србије на уделу 2765/5760 од катастарске парцеле број 4397 КО Нишка Бања, у циљу располагања објектима и земљиштем на катастарским парцелама број 4754, 4756, 4758 КО Нишка Бања, у власништву Републичког фонда за пензијско и инвалидско осигурање и Републике Србије, а које користи Институт за превенцију, лечење и рехабилитацију реуматских и кардиоваскуларних болести „Нишка Бања“-Нишка Бања.

Чланом 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), прописано је да се грађевинско земљиште у јавној својини отуђује непосредном погодбом, применом члана 99.став 12. односно по цени мањој од тржишне или без накнаде, ако се ради о међусобном располагању између власника грађевинског земљишта у јавној својини.

Чланом 84. став 2. истог Закона, прописано је да право својине на грађевинском земљишту у јавној својини има Република Србија, аутономна покрајина, односно јединица локалне самоуправе.

Чланом 8. и 20. Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017, 30/18 и 53/21) прописано је да се грађевинско земљиште у јавној својини може отуђити по цени која је мања од тржишне цене или без накнаде, када се ради о међусобном располагању између власника грађевинског земљишта у јавној својини, као и без обавезе израде елабората оправданости, у случају када се ради о међусобном располагању између власника грађевинског земљишта у јавној својини. О располагању грађевинским земљиштем које се отуђује по цени мањој од тржишне цене или без накнаде у случају међусобног располагања између власника грађевинског земљишта у јавној својини, одлучује Влада.

Увидом у Извод из листа непокретности број 4117 КО Нишка Бања, утврђено је да су на катастарској парцели број 4397 КО Нишка Бања, у површини од 5760 м2 уписани: Град Ниш, са правом јавне својине на уделу 2765/5760, ЈВП Србијаводе Београд са правом коришћења на уделу 143/5760, Република Србија са правом државне својине на уделу 174/5760 и Републички фонд за пензијско и инвалидско осигурање са правом приватне својине на уделу 2821/5760. У Г листу-терети на парцели, уписана је забележба број 952-02-4-068-5281/2024 чији је опис: „да је покренут поступак уписа јавне својине по захтеву бр.954-228/2024-02 од 03.01.2024.године и забележба број 952-02-4-068-174339/2023 да „првостепена одлука број 952-02-4-068-174339/2023 није коначна. У В1 листу уписани су објекти и то: објекат број 1-зграда здравства-хотел Б категорије-Радон, у површини од 2472м2, на коме су као имаоци права, са заједничком својином, уписани: Републички фонд за пензијско и инвалидско осигурање, приватна својина и „власник односно држалац није утврђен“; објекат број 2-помоћна зграда у површини од 188м2, на којој је упис: „власник односно држалац није утврђен“; објекат број 3-трафо станица, у површини од 52м2, на којој је уписан Оператор дистрибутивног система ЕПС дистрибуција д.о.о. Београд, држалац-државна РС и објекат број 4-помоћна зграда у површини од 32м2, на којој је упис: „власник односно држалац није утврђен“.

Увидом у записник о извршеном увиђају бр.463-12/2024-04 од 23.1.2024.године, који је сачињен од стране службеног лица-геометра Градске управе за имовину и одрживи развој, утврђено је да је на катастарској парцели број 4397 КО Нишка Бања изграђен објекат за лечење и рехабилитацију „Радон“.

Увидом у Информацију о локацији бр.353-1/1352-2023-06 од 30.11.2023. године, коју је издала Градска Управа за грађевинарство утврђено је да се катастарска парцела број 4397 КО Нишка Бања налази у граници захвата Плана Генералне регулације подручја ГО Нишка Бања-првa фаза („Сл.лист Града Ниша бр. 102/2012, 136/2016 и 3/2020) већим делом на површини планираној за здравствено-бањски комплекс-секундарна заштита-површина јавне намене, док се мањим делом налази на површини планираној за водоток-површина јавне намене и планираној саобраћајници-површина јавне намене.

Чланом 1.Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017, 30/18 и 53/21), утврђено је да је предмет отуђења или давања у закуп у складу са Законом и овом уредбом неизграђено грађевинско земљиште у јавној својини, осим у случају размене, када предмет отуђења може бити изграђено и неизграђено грађевинско земљиште у јавној својини.

Како се у конкретном случају право јавне својине преноси између носиоца права јавне својине-Града Ниша, на уделу 2765/5760 од катастарске парцеле број 4397 КО Нишка Бања и Републике Србије, односно предметна парцела се не отуђује из јавне својине и иста остаје у режиму јавне својине, утврђено је да нема сметњи за реализацију преноса права јавне својине са Града Ниша на Републику Србију на предметном уделу од катастарске парцеле број 4397 КО Нишка Бања, у складу са одредбама важећег Закона о планирању и изградњи и напред наведеном Уредбом.

 У складу са наведеним, сходно напред цитираним одредбама Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017, 30/18 и 53/21) утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на уделу 2765/5760 од катастарске парцеле број 4397 КО Нишка Бања, а у циљу располагања објектима и земљиштем на катастарским парцелама број 4754, 4756 и 4758 све КО Нишка Бања, у власништву Републичког фонда за пензијско и инвалидско осигурање и Републике Србије, које користи Институт за превенцију, лечење и рехабилитацију реуматских и кардиоваскуларних болести „Нишка Бања“ Нишка Бања, међу којима је и катастарска парцела број 4397 КО Нишка Бања, на којој је на уделу 2765/5760 уписан Град Ниш са правом јавне својине, као и да за доношење односно реализацију овог акта није потребно обезбедити финансијска средства, те је одлучено као у диспозитиву овог решења.

 **НАЧЕЛНИК**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ружица Ђорђевић,дипл.правник**